JohanHeinsen/ENO huggingface dataset:
Aarhuus Stifts-Tidende, 1843-10-09
Revolutionen i Athen er allerede endt. Kongener vendt tilbage, han har opfyldt Folkets Ønske, og givet det den forlangte Constitution. Det Hele udførtes paa een eneste Dag nemlig den 15de Septbr. Det var paa denne Dag om Morgenen Kl. 2 at Folket og hele Garnisonen satte sig, under Raabet: "Constitutionen leve!" i Bevægelse mod Slotspladsen. Saasnart man var kommen under Kongens Vinduer, opstillede samtlige Tropper sig foran Paladset; Folket indtog under vedvarende Raab sin Stilling bagved Tropperne. Kongen viste sig paa Balconen, og lovede at tage Folkets og Armeens Begjæring under Overveielse, efter først at have raadført sig med sine Ministre, sit Statsraad og de fremmede Gesandter. Men Folkets Ordførere, erklærte Hs. Majestæt, at Ministeriet var afsat, og at Statsraadet allerede havde samtykket i følgende Betingelser: at der inden een Maaned sammenkaldes en Nationalforsamling, der har at deliberere over en med den kgl. Værdighed og Landets Vel harmonerende Constitution. Medens Kongen forelagdes dette Document til Underskrift, indfandt de fremmede Magters Gesandter sig paa Slottet; men Kommandanten, tilkjendegav dem, at Jngen kunde erholde Adgang til Kongen, førend Deputationen var entlediget. Denne Deputation bragte, efter en Times Forløb, Kongens Jndvilgelse tilbage med et kgl. Decret saalydende: "Otto, af Guds Naade Konge af Grækenland osv. har besluttet: 1) Jnden 30 Dage skal der sammenkaldes en Nationalforsamling for med Os at redigere Statens Constitution. 2) Et nyt Ministerium er indsat, og til dets Medl. udnævnt Metaxa som Første- og Udenrigsminister; Londos som Krigsminister; Kanaris Marineminister; osv. - Strax efter blev det nye Ministerraad kaldt til Slottet; Kongen viste sig atter paa Balconen, og hilsedes nu med Folkets enthusiastiske Fryderaab: "Længe leve den constitutionelle Konge! Leve Constitutionen!" Derefter vendte Garnisonen, under Musik og Folkejubel, tilbage igjen til Cassernerne. Musikcorpserne spillede Marseillaisen og Parisiennen. De forhenv. Ministre, som vare arresterede i deres Bopæle, bleve igjen satte paa fri Fod, og Dagen efter var det allerede, som om der Jntet var passeret. Studenterne - hedder det i Beretningen - havde taget levende Deel i Bevægelsen, samt udmærket sig ved Maadehold og Patriotisme.
Aarhuus Stifts-Tidende, 1843-10-09
Derimod er der atter udbrudt Uroligheder i Bosnien, som antage en meget truende Characteer. Man taler om en almindelig Jnsurrection, som allerede skal tælle mange tusinde velbevæbnede Mænd. Fæstningen Banjalaka holdes stærkt indsluttet af Jnsurgenterne. af Overkrigscommis¬
Aarhuus Stifts-Tidende, 1843-10-09
Opstanden i Barcelona nærmer sig sin Ende. Staden blokeres saa strængt, at man ikke engang tillader at bringe de Døde ud paa Kirkegaarden. General Sae; har forlangt, at Jnsurgenterne skulle overgive sig paa Naade og Unaade. Prim og Blanco forfølge Amettler, der søger hen imod den franske Grændse. Milans, Prims Vaabenfælle, har faaet et Skud igjennem Livet. Jnsurgenterne udenfor Barcelona kaste Vaabnene bort og adsprede sig af alle Kanter; de i Staden forskandse sig saaledes, som om det skulde gaae paa Liv og Død; man truer saagar med, at ville sprænge Domkirken og alle offentlige Bygninger i Luften.
Aarhuus Stifts-Tidende, 1843-10-09
J Madrid er en farlig Sammensværgelse bleven tilintetgjort ved General Narvaez's Aarvaagenhed. Natten til den 24de Septbr. var Hovedstaden pludseligt bleven forvandlet til en beleiret Stad. Rundt og Slottet opstilledes en talrig Cavalleripiquet; alle offentlige Pladser og Hovedgader vare besatte med Tropper. Midt under disse Bevægelser var det, at Krudttaarnet sprang i Luften. Tredive Mennesker mistede Livet derved. Der befandt sig i Taarnet 127 Centner Krudt, 7000,000 Geværpatroner, 10,000 Kanonladninger og 800 ladte Granater. Man kan altsaa tænke sig, hvilken Forfærdelse denne skrækkelige Explosion forvoldte, og man kan forestille sig, hvor stærk den var, at en Steen paa 500 2 blev slynget 400 Skridt bort fra det Sted, hvor den laa. Alle de nærmestliggende Huse bleve beskadigede og nogle aldeles ødelagte. En Mængde Personer ere blevne arresterede, blandt hvilke, som Hovedmand for Complottet, den forhenv. Militaircommandant Don Pardo. Strax efter Explosionen havde en Mængde Bevæbnede viist sig i Gaderne; men de opstillede Tropper havde imponeret dem saaledes, at de ikke havde vovet sig til at foretage Noget.
Aarhuus Stifts-Tidende, 1843-10-09
J Paris foretages der atter mange Arresteringer. Der maa være opdaget vigtige Ting, som man endnu frygter for, thi en Deel af Garnisonen er uafladeligt consigneret i Casernerne, Nattepatrouillerne fordoblede, og Politipræfecten sees hver Nat tilhest at passere gjennem Stadens Gader. Der forsikkres iøvrigt, at Ludvig Philip befinder sig meget vel.
Aarhuus Stifts-Tidende, 1843-10-09
Der fortælles i engelske Aviser, at man endnu bestandigt frygter for Udbruddet af en Opstand i Jrland, inden Vinterens Begyndelse, og at Kongen af Hannover har, hvis saadant skeer, tilbudt Dronning Victoria en Deel af sin Armee, for dermed at bekæmpe Oprørerne.
Aarhuus Stifts-Tidende, 1843-10-09
Den franske Kronprætendent, Hertugen af Bordeaux, er under Jncognito, som Greve afChambord, kommen til Hamborg, hvor han steg af i Hotel de France. Det heed, at Prindsen vilde næste Dag afgaae med Dampskibet Hamborg til Hull. (Han beskrives som en lille, meget corpulent Person, med blonde Haar, blaae Øine &c.) Da Keiseren af Rusland nylig paa Reisen til Warschau passerede gjennem Posen, faldt der et Skud i den keiserlige Cancellivogn, da denne, et Par Timer efter Keiserens Gjennemfart, kom igjennem Byen. Hvorfra Skuddet kom, og om det maaskee blot var et saakaldet Vivatskud, har man endnu ikke opdaget.
Aarhuus Stifts-Tidende, 1843-10-09
J det russiske Gouvernement Minsk ligger en lille Handelstad, som hedder Nesewitz, der størstedeels beboes af Jøder. Denne By er nylig bleven hjemsøgt af en skrækkelig Jldebrand, som lagde 136 Huse i Aske. For nogle Aar siden afbrændte den øvrige Halvdeel ved en lignende Ulykke. (Paa Manilla har været en endnu langt skrækkeligere Jldebrand, idet henved 2000 Huse skulle der være lagte i Aske.)
Aarhuus Stifts-Tidende, 1843-10-09
Troppesamlingen ved Lüneburg maneuvrerer i disse Dage for Kongen af Preussen, der i Onsdags Aftes indtraf dertil med en talrig Suite.
Aarhuus Stifts-Tidende, 1843-10-09
Hs. M. modtoges med en Tappenstreg, der udførtes af 1000 Tambourer. Dagen efter agerede Tropperne i to fjendtlige Partier, af hvilke det ene commanderedes af Hs. D. Landgreve Wilhelm af Hessen, og bestod af 18 Batailloner, 20 Escadroner og 28 Kanoner, tilsammen 13000 Md. En af de næste Dage vilde der blive fremviist et særeget Skuespil.
Aarhuus Stifts-Tidende, 1843-10-09
Kongen af Hannover har nemlig kjøbt et paa Heden enkelt staaende Bondehuus, der først skal forsvares af Fjenden som Dækning, derefter angribes, sammenskydes, og tilsidst opbrændes. Tropperne lide meget ondt i det næsten uophørlige Regnveir, saaledes maatte nylig en Bataillon vade over en Bæk, indtil midt paa Livet, og derefter maneurere flere Timer i de vaade Klæder. Samme Dag tildrog sig to Ulykkestilfælde: en Dragon satte Livet til ved at styrte med Hesten, og en Jnfanterist mistede begge Been ved at blive overkjørt af en Kanon. Man har nu maattet oprette nogle Reservelazarether. Nervefeber skal især være den grasserende Sygdom.
Aarhuus Stifts-Tidende, 1843-10-09
Fædrelandet. Kjøbenhavn, den 7de Octbr. Jforgaars Formiddag Kl. 9 udbrød der en voldsom Jldebrand i en Bagbygning i Kronprindsessegaden, hvori befandtes et Kattunfabrik. Huset var opfyldt med Bomuldsgarn, hvorfor Jlden strax greb heftigt om sig, og antændte det fra Adelgaden tilstødende Sted. Det blæste ogsaa temmelig stærkt, og Vinden førte Gnisterne og det brændende Kattun langt bort, saa at der endog faldt noget af det ned i St. Kongensgade. Et Snedkerværksted paa den modsatte Side af Adelgaden, hvis Vindue stod aabent, blev pludseligt antændt, og ligeledes endnu een Bygning høiere oppe i Adelgaden. J det Øieblik, det brændte paa alle tre Steder, var det neppe muligt for Røg og Gnister at opholde sig i Adelgaden; men heldigviis bleve de 2 nyantændte Steders Brand snart slukket. Kl. henved 1 var Branden dæmpet, men to Bygninger næsten nedbrændte og hele Beholdningen af Tvist, som nylig var reddet fra et ved Anholt strandet Skib og derefter kjøbt ved Auction i Helsingøer, ødelagt. Man siger, at det var kjøbt af en herværende Handlende og sendt til Fabriken for at tørres. (Md.)
Aarhuus Stifts-Tidende, 1843-10-09
Den ved Jldebranden i Torsdags brændte Tvist var assureret for 12,000 1/2 og Fabriken med Tilbehør for 40,000 £. (Brig. Td.)
Aarhuus Stifts-Tidende, 1843-10-09
Militairøvelserne for iaar ere endte og Folkene hjempermitterede. Ved den store Maneurre skal en Husar være bleven skudt, man vil sige, at det skeete i en Attaque med Livjægerne. (Md.) Jmorgen synger Tivoli sin Svanesang, og lover ved sit udstedte Program, dersom det er muligt, at overgaae sig selv. Luftballoner og stort Fyrværkeri er lagt til de sædvanlige Forlystelser. – Til næste Aar vil der paa den tilgrændsende Mark, som Tivoli ogsaa har tilforhandlet sig, blive indrettet en virkelig Jernbane, hvorpaa en veritabel Dampmaskine skal føre Vognene rundt. (Md.)
Aarhuus Stifts-Tidende, 1843-10-09
Vi have i den senere Tid ved forskjellige Leiligheder modtaget Efterretning fra Holsteen om flere Facta, der ikke give noget høit Begreb om den Disciplin, som finder Sted ved flere af de der garnisonerende Tropper, men have dog ikke fundet os foranledigede til derom i vort Blad at optage nogen Detail, da vi efter vor Mening have Processer nok. Et seneste Factum, hvorom der er kommet mangfoldige private Efterretninger her til Staden, forekommer os imidlertid af en saa alvorlig og betænkelig Natur, at vi ansee det for Pligt idetmindste i Almindelighed at henpege derpaa, idet vore Meddelelser ikke gaae ud paa mindre, end at i Leiren ved Lüneburg en Compagnichef i det holsteen lauenburgske Contingent groveligen skal være bleven molesteret af det ham undergivne Mandskab. Hvad enten denne, der forresten er bekjendt som en retskaffen og dygtig Officier, har givet sine Undergivne Anledning til grundet Klage eller ikke, er et Mytteri i Leiren i et fremmed Land og midt iblandt fremmede Tropper en saa grov Forbrydelse, at den utvivlsomt kræver en stræng og ubarmhiertig Dom. Men hvad der giver Sagen endnu langt større og almindeligere Vigtighed er de enorme Følger, Jnsubordinationens Smitstof i Armeen kunde have i en Deel af Monarchiet, der stiller sig i et saadant Forhold til Statseenheden, som dette er Tilfældet med Holsteen, hvor saa mange af de til det statsretlige Sammenhæng nødvendige Baand, ere slappede og dagligen meere løses, og hvor de statsopløsende Tendentser, der paa det Dristigste kundgjøre sig selv i Embedstanden, erholde noget dobbelt Betænkeligt, naar Opsætsighedens Aand skulde finde Indgang i Armeen. Vi have derfor troet, uden at gaae ind i nogen mislig Detail, at burde henlede den almindelige Opmærksomhed paa den alvorlige Side, saadanne Facta frembyde, og imodesee fra Regjeringsautoriteterne Oplysning om de Skridt, de sikkert ville finde sig foranledigede til at træffe til Disciplinens Opretholdelse og Landefredens Betryggelse. (Fædrel.)¬
Aarhuus Stifts-Tidende, 1843-10-09
- J Leiren ved Lüneburg skal der, ifølge Privatbreve, være forefaldet alvorlige Excesser ved en Afdeling af Contingentet for Holsteen, efter Forlydende fremkaldt ved at Soldaterne ere blevne commanderede paa Dansk. J høieste Grad sørgeligt vilde det være, hvis det skulde bekræfte sig, at tvende Officierer af Khons. Garnison, en Capitain og en Lieutenant, skulde være blevne slemt molesterede ved denne Leilighed. J alt Fald er det at vente, at der vil skee en stræng Undersøgelse ang. de forefaldne Excesser. (**)¬
Aarhuus Stifts-Tidende, 1843-10-09
- Cancelliet har ved Circulaire til Amtmændene anmodet disse om, at opfordre Sogneforstanderskaberne til at yde Politiet kraftig Bistand til Udryddelsen af den skadelige Bissekramhandel. Ligeledes er udfærdiget et Cancellicirculaire ang. nøiere Controllering med de saakaldte Ungdomsgilder" eller andre lignende offentlige Sammenkomster til Forlystelse imellem Landboerne, hvortil Sogneforstanderskabets Medlemmer ventes at ville medvirke, for ogsaa i denne Henseende at bidrage til Ordens og Sædeligheds Opretholdelse i Sognet. (C. Td.)J den mod Kjøbm. Fogh i Nakskov anlagte Justitssag, hvori han var sigtet for at have kastet en Flaske Svovlsyre ind i Procurator Smidths Bolig og for at have gjort Politiet Modstand ved sin Arre station, er i Tirsdags afsagt Dom ved Landsoverretten. Derved er det mod Fogh afgivne Arrestdecret, saavelsom de optagne Forhør, forsaavidt Fogh ikke har erkjendt deres Rigtighed, tilligemed de ved Forhørerne skeete Beedigelser, ligesom og den ved Underretten brugte Behandling og den sammesteds ergangne Dom – kjendt uefterrettelig at være. Af Præmisserne erfares, at denne Dom fornemmelig er motiveret ved, hvad Arrestanten har avanceret og tildeels oplyst om et mellem ham og Cancellisecretair Hammerich bestaaende personligt Fiendskab, og in specie ved at Sidstnævnte ved Arrestationen skal have udskjældt Fogh for Skurk, Røver og Vandit, hvorfor Overretten har maattet ansee Cancellisecretair Hammerich inhabil til at behandle og paadømme Sagen. Denne vil altsaa paany blive at behandle og paadømme af en Sættedommer. Efter hvad vi have erfaret, tør vi antage, at man nok har overilet sig noget med Foghs Arrestation. (?) (L. F. Av.)- Det kongl. danske Cancelli har tillagt den const. Stiftamtmand over Viborg Stift, Justitsraad Holm, Ordre til at møde i Skive Kjøbstad, for at prøve Forliig imellem Kbm. og Borgerrepræsentant, J. Hald paa den ene, og de øvrige Borgerrepræsentanter paa den anden Side, over hvilke Hald, med Undtagelse af Dreiermester Meldgaard, har nedlagt Tremarks Paastand. (Jyllandsp.)- Om føie Tid vil blive udstædt Planen til Opførelsen af en stor vidtomfattende Bazarbygning forJndustrigjenstande paa den Plads ved Nicolaitaarn, som Slagterboderne nu staae. Opførelsen skal skee ved Actietegning til 100 21 pr. Actie, og Bygningen er paatænkt at skulle blive overordentlig smuk og imposant med Arcader, samt flere Etager høi. Efter Forlydende skal Bestyrelsen for det bekjendte store Læseselskab "Athenæum have paatænkt at ville leie et Locale, i den intenderede Bygning, der ligeledes vil blive forsynet med flere overordentlig store Sale, bestemte til Concerter, Baller, Forsamlinger osv. (3)
Aarhuus Stifts-Tidende, 1843-10-09
Den i Nyborg Fæstning hensiddende talentfulde Kieler-Student, Hr. v. Rosen, har til Hs. M. Kongen indgivet Ansøgning om Eftergivelse af hans resterende Arresttid, der ifølge Dommen skal vare indtil 27de Febr. 1844. (Hp. Av.)- Heri Omegnen er atter begaaet et Barnemord, idet et Fruentimmer, der havde født i Dølgsmaal, havde kastet Føsteret ind under sin Seng, hvor det først 4 Uger efter er fundet. Moderen viste slet ingen Anger, men beklagede kun at det ikke var blevet med Opdagelsen indtil hun var bleven færdig med at optage Kartofler paa den Mark som var hende tildeelt af Hosbonden. (Md.)
Aarhuus Stifts-Tidende, 1843-10-09
Den 20de Octbr. ankommer det italienske Operaselskab hertil Staden, og den 1ste Novbr. begynder dets Forestillinger med "Lucia di Lammermoor. Af nye Operaer giver det Mercadantes "Giuramentar, Donizettis Anna Bolen, og Figlia di regimentaRiccis Aventuria di Scaramuccia o. fl., samt mange af de ældre yndede. Selskabet tæller flere nye Medlemmer, hvoriblandt en Prima-Donna, en Buffosanger og en første Tenorist, foruden de hos os tidligere fordeelagtigen bekjendte: Rossi, Paltrinieri, Torre, Mad. Forconi og Mad. Marziali. Det er at vente, at Selskabet vil gjøre megen Lykke, da vor danske Opera staaer paa temmelig svage Fødder. (2) Den store Overflod af Penge i offentlige Kasser og Vanskeligheden i at faae dem anbragt, vil sandsynligviis snart have til Følge, hvad man allerede længe har forudsagt, at Rentefoden hos os vil gaae ned i 3 pC. (A. Av.)¬
Aarhuus Stifts-Tidende, 1843-10-09
J Onsdags fandtes i Frederiksberg Slotshaves Kanal Liget af en velklædt Mandsperson, som skjønnes at være imellem 40 og 45 Aar. (S. Bl.)¬
Aarhuus Stifts-Tidende, 1843-10-09
- Et Brev fra Viborg i Kjøbenhavnsposten, udtaler Frygten for, at den tidligere constituerede Stiftamtmand, Baron Bretton, skulde blive Grev Ahlefeldts Efterfølger i det sandsynligviis snart fuldstændigt vacante Stiftamtmandsembede.
Aarhuus Stifts-Tidende, 1843-10-09
- J denne Uge ere døde her i Staden 3 af Kopper, 3 af Typhus, 7 af Krampe, 4 af Kræft, 4 af Slagflod, 2 vare druknet, 1 havde dræbt sig selv, 1 var pludseligt død, osv.
Aarhuus Stifts-Tidende, 1843-10-09
Skibs-Efterretninger. Endvidere er i sidste Storm forliist paa Wangsaa Strand, under Thisted Tolddistrict, Kufskibet de Nederlande, af Harlingen, Capt. Juncker, kommende fra London med en Ladning af 700 Kister Sukker, best. til Pillau og Kønigsberg. Capitainen druknede, men det øvrige Mandskab reddede med Nød og Neppe Livet. Skibet sloges strax istykker paa Revlen, og hele Ladningen er aldeles tabt. – J et haardt Veir den 1ste Octbr. passerede det Ulykkestilfælde, at Skpr. Niels Knudsen, f. Jagten "Ane Marie, paa Reisen fra Haderslev til Nykjøbing med Flyttegods, 3 Mile fra Svendborg faldt overbord og druknede. Den Forulykkede, som var bosat i Haderslev, efterlader sig Kone og Børn.
Aarhuus Stifts-Tidende, 1843-10-09
Frederikshavn, den 5te Octbr. J de sidste Dage har der hersket svære Storme og uroligt Veir med contrair Vind for de Nordgaaende, der har foraarsaget at en Mængde Skibe har tyet herind. (Blandt de dertil indkomne vare ogsaa nogle fra Aarhuus, nemlig: Skpr. Basse, best. til Norge m. Rug; S. M. Sørensen t. Altona m. Stykgods; Johansen og Ginge, til England m. Raps.)
Aarhuus Stifts-Tidende, 1843-10-09
Handels-Efterretninger. Fra Hamborg meldes, at Byg finder mange Kjøbere til de nuværende Priser. Man har betalt for dansk Byg, at modtage i dansk Havn, 5 Mk. 10 s. Bco pr. Tde. (22 Mk. 8 s.) Raps kjøbtes til 110 a 113 Rth. Bco pr. Læst (9 Rbd. 1 Mk. af 9 Rbd. 5 Mk. pr. Tde). Man har kjøbt en Deel Hvede paa Speculation til 15 Mk. 8 s. a 17 Mk. pr. Tde.
Aarhuus Stifts-Tidende, 1843-10-09
Havre søges ikke. Gjennemsnitspriserne ere i Hamborg, (pr. Tde. i Cour.); Hvede 14 Mk. 5 s. Rug 9 Mk. 4 s. Byg 7 Mk. 6 s. Havre 6 Mk. Erter 10 Mk. Raps 18 Mk.
Aarhuus Stifts-Tidende, 1843-10-09
Landeiendoms-Salg. Øerne "Baags og "Bondeholm i Nakskov Fjord, ere ved Auction kjøbte af Kbm. Appel i Maribo for 7,120 Rbd.
Aarhuus Stifts-Tidende, 1843-10-09
Befordringer og Afgang. Under 30te f. M. har Hs. M. allernaadigst bestikket Archidiaconus A. Bale mann i Tøndern til Sognepræst i Oldenborg samt til Kirkeprovst for Oldenborg Provsti. Etatsraad og Prof. med. Dr. Pfaff i Kiel udnævnt til Conferentsraad. Propr. v. Stöcken til Ripstrup, i Hjørring Amt, forundt Rang med Kammerraader. Krigsraad A. Schmidt besk, til Portcontrolleur i Kjøbenhavn, og Passkriver ved Khuus. Toldkammer, A. Madsen, til Told- og Consumtionscasserer i Præste, Kammerjunker F. v. Krogh til Ridefoged i Gram og Haderslev Herred under Haderslev Amt.
Aarhuus Stifts-Tidende, 1843-10-09
Ledige Embeder. Told- og Consumtions=Jnspecteur Embedet i Kjerteminde. (Gage 1000 Rbd.) - Skovfoged Tjenesten i Stenderup, Flensborg Amt.
Aarhuus Stifts-Tidende, 1843-10-09
Copulerede. Paa Visborggaard den 6te Octbr.: Adjunct ved Aalborg Cathedralskole Hr. Thorkel Hansen og Jfr. Christine M. Kjellerup. - J Aalborg f. D., Malermester D. Maynzhausen og Jfr. Lassine Wang. - J Kjøbenhavn: Lieutenant i Sø=Etaten Tuxen og Frøken A. Meyer.
Aarhuus Stifts-Tidende, 1843-10-09
Reisende. Med Dampskibet "Chr. Vill." fra Kallundborg: Skuespilbestyrer Rau med Selskab, bestaaende af 13 Personer, Capt. Recke med Frue og 5 Børn samt Domestiquer, Pastor Teilmann med Kone og 5 Børn, Grevinde Frys med Kammerjomfru, Boghandler Basse, Procurator Ostenfeldt, Hr. Jversen, Cand. theol. Holm, Forvalter Lage. Til Samsøe, Forpagter Hillmers. Fra Samsøe, Jomfru Nielsen. Fra Thune, Pastor SevelØrkjendtgjørelser.
Aarhuus Stifts-Tidende, 1843-10-09
Efter omtrent 10 Ugers vedholdende Svaghed, ophævede Skjæbnen mit lykkelige men altfor korte Samliv med min kjære Mand Andreas Nicolan Flensburg, som ved Døden afgik d. 3die d. M., 58 Aar gl. Dette for mig og Mange sørgelige Budskab anseer jeg for Pligt, herved at bringe hans fraværende Venner og Paarørende. Jeg tvivler ikke om, at jo Enhver der kjendte hans Van deel, hans Tænke= og Handlemaade, og de mange Beviser han i sin Virksomhed afgav paa Velvillie for Familieforbindelser og redeligt Venskab, vil yde min Kummer skjønsom Deeltagelse. Stendrup pr. Colding, den 5te October 1843. C. B. Flensburg, født Monrad.
Aarhuus Stifts-Tidende, 1843-10-09
Jtzehoe=Qvægmarked. Da dette Aars herværende Qvægmarked indfalder paa en Løverdag, vil Samme, istedetfor 28de Octbr., blive afholdt Fredagen den 27de Octbr., saa at Skuemarkedet finder Sted den foregaaende Torsdag og Hovedmarkedet og Fredagen; hvilket herved bringes til offentlig Kundskab.
Aarhuus Stifts-Tidende, 1843-10-09
Jtzehoe, den 27de Septbr. 1843. Borgmester og Raad.
Aarhuus Stifts-Tidende, 1843-10-09
Nyt Bageri. At jeg fra Dato af har etableret mig her i Byen, som Bagermester, undlader jeg ikke, herved at bekjendtgjøre, og, idet jeg tillige anbefaler mig til Byens ærede Publicum, med Alt hvad til dette Fag maatte fordres, skal jeg stedse bestræbe mig for, ved den hurtigste og bedste Expedition, at tilfredsstille Enhvers billige Fordring. Min Bopæl er hos Hr. Kjøbmand Appelt ved det lille Torv. S. Simonsen.
Aarhuus Stifts-Tidende, 1843-10-09
Uldmarkedet i Randers. Overeensstemmende med det kgl. danske Cancellies Resolution af 6te Juni 1840, afholdes Efteraarsuldmarkedet i Randers den 27de og 28de Octbr. d. A. Ved at bekjendtgjøre Saadant, bemærkes: at Jndleveringen til Magazinet, hvor Oplaget den første Maaned haves aldeles gratis, kan skee 14 Dage forinden, at Forskud kan erholdes paa Ulden, samt at det mindste Qvantum, der kan indsendes til Forhandling paa Magazinet, er 32 Pd. Bestyrelsen for Uldmagazineringen. i Randers, den 30te Septbr. 1843. Da jeg Undertegnede har etableret mig heri Aarhuus, saa anbefaler jeg mig med de nyeste og moderneste Faconger af alle Sorter Mandsklædningsstykker, saavel Uniformer som civile. Hurtig og reel Behandling skal stedse være Formaalet for mine Bestræbelser, for de ærede Kunder som ville forunde mig deres Arbeide. C. Rasmussen, Skrædermester af Kjøbenhavn, boende paa Endsgade 1131 Dinen.
Aarhuus Stifts-Tidende, 1843-10-09
Christianfelder Lys samt almindelige gode Talg Lys, 6, 8, 10 og 12 Stkr. N. V. faaes hos N. N. Karus. Stearin-Lys. til betydelig nedsatte Priser, samt Voxstabler, faaes hos N. C. Lazarus.
Aarhuus Stifts-Tidende, 1843-10-09
Auction. Ifølge vedkommende Udlægshavers Reqvisition bliver det Huusmand Anders Madsen tilhørende Sted paa Baltrup Mark stillet til trende Auctioner, som afholdes: 1) Mandagen den 23de Octbr. d. A., Kl. 12, paa Bjerre Thingsted, 2) Mandagen den 30te Octbr. d. A., Kl. 12, sammesteds 3) Onsdagen den 8de Novbr. d. A., Kl. 12, i Stedet som sælges.
Aarhuus Stifts-Tidende, 1843-10-09
Denne Eiendom, som bestaaer af et splinternyt i Aar opført solid Huus, har et Tilliggende af udmærket god Jord der bærer Hartkorn A. og E. 6 Skp. 3 Fk. 2 Alb., hvoriblandt ogsaa findes et Stykke udmærket Engjord. TilStedet har hidtil været holdt 2 Køer og 3 Faar. Conditionerne ligge forinden til Eftersyn her paa Contoiret. og Sognefoged Darling paaviser Stedet. Bjerre og Hatting Herreders Contoir, den 6te Octbr. Liebhavere indbydes. With.
Aarhuus Stifts-Tidende, 1843-10-09
Stolter, Eidamer- og Schweitzer-Oste samt fede norske Sild, faaes hos N. & M. Lazarus. Maastrichter- og Wildt-Saallelæder faaes hos D. K. Karus.
Aarhuus Stifts-Tidende, 1843-10-09
Guult Vox kjøbes af S. C. M. Lazarus. Fersk Flæsk, i fede og gode Vare, kjøbes til høieste gangbar Priis af Chr. Christensen.
Aarhuus Stifts-Tidende, 1843-10-09
En skikkelig og troe Dreng kan strax, eller til Efteraaret, blive antagen i Uhrmagerlære. Reflecterende bedes mundtlig, eller i frankerede Breve, at henvende sig til Adressecontoiret.
Aarhuus Stifts-Tidende, 1843-10-09
En duelig Hørbereder, der tillige er en god Hør= og Hampehegler, og Udlærling fra Lykkenssæde i Fyen, kan strax eller til 1ste Novbr. blive antagen ved Hørfabrikken i Randers. Ranpach.